L'article 29, apartat 14, de la Llei 11/2004, de 27 de desembre, de pressupostos de la Generalitat de Catalunya per a 2005, preveu la signatura de convenis per part del Departament d'Economia i Finances amb l'objecte de promoure la constitució de fons de titulització d'actius que puguin obtenir l'aval de la Generalitat de Catalunya amb la finalitat d'afavorir el finançament de les petites i mitjanes empreses catalanes.
Resolc:.1 Aprovar les bases, models de convenis i especificacions de concessió de l'aval reproduïdes en els annexos 1 a 4 d'aquesta Resolució, perquè les societats gestores de fons de titulització i les entitats cedents que desitgin acollir-se a les previsions de l'article 29, apartat 14, de la Llei 11/2004, puguin obtenir l'aval de la Generalitat de Catalunya per als valors de renda fixa emesos pels fons esmentats..2 Donar publicitat a aquesta Resolució mitjançant la seva publicació al DOGC.
Bases per a l'obtenció de l'aval.1 Les societats gestores de fons de titulització que pretenguin formalitzar un conveni per promoure la constitució de fons de titulització d'actius d'acord amb les previsions de l'article 29, apartat 14, de la Llei 11/2004, de 27 de desembre, de pressupostos de la Generalitat de Catalunya per a 2005 han de sol·licitar-ho al Departament d'Economia i Finances en un termini màxim de quinze dies a partir de la publicació d'aquesta resolució al DOGC, per a la qual adjuntaran una memòria explicativa del projecte de constitució del fons.
Si l'import de la suma de l'aval sol·licitat en les memòries explicatives és superior a la dotació pressupostària disponible per a la concessió d'avals durant l'exercici, l'assignació de l'aval es farà en la proporció que representi l'import total de cada fons respecte la suma dels imports totals dels fons que es preveu constituir..2 Els requisits que hauran de complir els fons de titulització d'actius que permetin millorar el finançament de les petites i mitjanes empreses seran els següents:
a) Integrar drets de crèdit front a empresaris o empreses no financeres catalanes cedits per entitats que s'hagin adherit al conveni marc que figura com a annex 3, un mínim del 80% dels quals han de ser drets de crèdit front a petites i mitjanes empreses, definides segons la Recomanació de la Comissió Europea 2003/361/CE, de 6 de maig de 2003, sobre la definició de petites i mitjanes empreses (pimes) o norma que la substitueixi en un futur.
c) Que el seu actiu sigui igual o superior a 200 milions d'euros..3 Es determinarà l'import dels trams de bons a avalar, en relació amb cada sèrie o classe de valors de renda fixa emesos, segons els percentatges següents:
Per als de qualificació creditícia AA/Aa2 o assimilats, fins a un 80% de la classe..4 Cal que existeixi una millora creditícia que redueixi el risc dels valors avalats, de manera que els proporcioni una qualificació creditícia mínima de les que assenyala l'apartat 3 d'aquest annex, concedida per una agència de qualificació reconeguda per la Comissió Nacional del Mercat de Valors.
Aquesta qualificació caldrà que s'hagi obtingut abans de la concessió definitiva de l'aval..5 Tots els valors emesos pels fons de titulització que pertanyin a les sèries o classes avalats hauran de cotitzar, encara que l'aval afecti només un tram de la sèrie o classe, a la Borsa de Barcelona..6 L'examen de la documentació i la verificació del fet que les sol·licituds rebudes s'ajusten al que estableixen aquestes bases el farà una mesa formada pel secretari d'Economia del Departament d'Economia i Finances, el director general de Política Financera i Assegurances i el director general de Pressupostos i Tresor, que elevarà les seves propostes de signatura de convenis al conseller d'Economia i Finances..7 El Departament d'Economia i Finances farà la proposta al Govern de concessió de l'aval en els termes que descriu l'annex 4, amb caràcter previ a la verificació i inscripció del Fullet informatiu de constitució i emissió del fons a la Comissió Nacional del Mercat de Valors..8 L'incompliment dels compromisos de reinversió per part de les entitats cedents comportarà la impossibilitat de titulitzar en fons de titulització amb aval de la Generalitat de Catalunya fins al compliment i justificació dels compromisos esmentats..9 Els valors que pertanyen als trams avalats es consideren computables a efectes de cobertura del percentatge mínim del 50% de la mitjana mensual dels saldos diaris de l'actiu exigit als fons d'inversió en deute públic de la Generalitat de Catalunya en els termes establerts per l'Ordre ECF/432/2002, de 28 de novembre(Fonstresor Catalunya).
Conveni tipus de col·laboració entre el Departament d'Economia i Finances de la Generalitat de Catalunya i les societats gestores de fons de titulització d'actius per constituir fons de titulització d'actius per afavorir el finançament de pimes catalanes
D'acord amb el que disposa l'article 29, apartat 14, de la Llei 1/2004, de 27 de desembre, de pressupostos de la Generalitat de Catalunya per al 2005 el Departament d'Economia i Finances de la Generalitat de Catalunya té la facultat de signar, en nom de la Generalitat de Catalunya, convenis de col·laboració encaminats a constituir fons de titulització d'actius per afavorir el finançament de pimes.
A la vista del que antecedeix, d'una part, el conseller del Departament d'Economia i Finances de la Generalitat de Catalunya, en nom de la Generalitat de Catalunya, i de l'altra, el senyor (nom i cognoms), en representació de la societat gestora de fons de titulització (indiqueu-la), es reconeixen mútuament la capacitat necessària per a contractar i acorden les estipulacions següents:
Pel aquest Conveni el Departament d'Economia i Finances es compromet a proposar al Govern de la Generalitat de Catalunya la concessió de l'aval als valors emesos pel fons de titulització d'actius (indiqueu-lo) gestionat per la societat gestora de conformitat amb la legislació vigent i, en particular, d'acord amb aquest Conveni.
La Generalitat de Catalunya podrà avalar l'import dels trams, en relació amb cada sèrie o classe de valors de renda fixa que emeti el fons de titulització d'actius (indiqueu-lo), corresponent als percentatges sobre el valor nominal assenyalats a continuació:
Pels de qualificació creditícia AA/Aa2 o assimilats, fins a un 80% de la classe.
Cal que existeixi una millora creditícia que redueixi el risc dels valors avalats, de tal manera que els proporcioni una qualificació creditícia mínima sense restriccions de les que assenyalen les lletres anteriors, concedida per una agència de qualificació reconeguda per la Comissió Nacional del Mercat de Valors.
La Generalitat de Catalunya s'obliga a cedir a la societat gestora l'ús no exclusiu de la marca comercial FTGENCAT i dels seus logotips i signes identificatius, quan hagi conclòs amb èxit el tràmit corresponent.
Un cop signat aquest Conveni, la seva vigència quedarà subjecta a la inscripció del fons de titulització en el Registre de la Comissió Nacional del Mercat de Valors, així com a la concessió de l'aval als valors de renda fixa que s'especifiquin en l'acte d'atorgament de l'aval que, si s'escau, acordi el Govern de la Generalitat de Catalunya.
Els valors que pertanyin als trams avalats es consideraran computables a efectes de cobertura del percentatge mínim del 50% de la mitjana mensual dels saldos diaris de l'actiu exigit als fons d'inversió en deute públic de la Generalitat de Catalunya en els termes establerts per l'Ordre ECF/432/2002, de 28 de novembre (Fonstresor Catalunya).
Conveni marc de col·laboració entre el Departament d'Economia i Finances de la Generalitat de Catalunya i les entitats cedents per determinar els drets de crèdit susceptibles de cessió als fons de titulització d'actius que es creïn per afavorir el finançament de pimes catalanes
D'una part, el conseller del Departament d'Economia i Finances de la Generalitat de Catalunya, en nom de la Generalitat de Catalunya, i de l'altra, els senyors (nom i cognoms), en representació de l'/les entitat/s cedent/s (indiqueu-la/les), es reconeixen mútuament la capacitat necessària per contractar i acorden les estipulacions següents:
Les entitats cedents s'adhereixen a aquest Conveni amb l'objecte de precisar els requisits que han de reunir els drets de crèdit susceptibles de cessió als fons de titulització d'actius que es constitueixin com a conseqüència dels convenis signats a l'empara de l'article 29, apartat 14, de la Llei 11/2004, de 27 de desembre, de pressupostos de la Generalitat de Catalunya per al 2005.
Els requisits que hauran de reunir els esmentats drets de crèdit cedits per les entitats adherides a aquest Conveni seran els següents:
Seran drets de crèdit front a empresaris o empreses no financeres catalanes, dels quals un mínim del 80% correspondran a petites i mitjanes empreses, definides segons la normativa de la Unió Europea.
Els drets de crèdit hauran de tenir un termini d'amortització residual no inferior a 12 mesos.
L'entitat/Les entitats que cedeixi/n els drets de crèdit esmentats en les estipulacions anteriors s'obliguen a reinvertir la liquiditat obtinguda com a conseqüència del procés de titulització en el termini màxim de 24 mesos a comptar des de la seva disposició efectiva, amb un import mínim del 50% en els primers 12 mesos, respectant en la reinversió que un 80% es destini a petites i mitjanes empreses, així com els altres criteris establerts en l'estipulació segona.
Als efectes anteriors s'entendrà per liquiditat obtinguda la resultant dels bons de les sèries emeses que incloguin trams amb l'aval de la Generalitat de Catalunya, deduïdes les corresponents millores creditícies aportades al fons de titulització i els costos de l'emissió.
L'entitat/Les entitats que subscriu/en aquest Conveni informarà/an el Departament d'Economia i Finances de la Generalitat de Catalunya del volum de reinversió en complir-se 6, 12, 18 i 24 mesos des de la disposició efectiva de la liquiditat obtinguda.
L'incompliment del que disposen les estipulacions anteriors comportarà per a l'entitat/les entitats incomplidora/es la impossibilitat de titulitzar en fons de titulització amb aval de la Generalitat de Catalunya fins al compliment i justificació dels compromisos de reinversió adoptats.
L'entitat/Les entitats cedent/s enviarà/an al Departament d'Economia i Finances de la Generalitat de Catalunya la informació que acrediti el compliment dels requisits establerts en aquest Conveni pels drets de crèdit, així com qualsevol altra informació que se sol·liciti.
Especificacions de concessió de l'aval de conformitat amb el que disposa l'article 29, apartat 14, de la Llei 11/2004, de 27 de desembre, de pressupostos de la Generalitat de Catalunya per al 2005, amb l'objecte de garantir valors de renda fixa emesos per fons de titulització d'actius.
La Generalitat de Catalunya garanteix amb renúncia al benefici d'excussió que estableix l'article 1830 del Codi civil, el pagament de les obligacions econòmiques exigibles a (nom del fons) (el "fons"), gestionat per (nom de la societat gestora) (la "societat gestora"), derivades dels valors de renda fixa compresos en ("la/les sèrie/tram/s avalat/s") per un import de (import) euros.
Aquest aval de la Generalitat de Catalunya ("aval") s'estén exclusivament al principal i als interessos corresponents als valors de renda fixa (els "bons") de la/les sèrie/tram/s avalat/s que es recullen a continuació i queden expressament exclosos els eventuals conceptes de despesa no detallats de forma expressa en aquest document.
Les característiques principals dels valors que es garanteixen seran les següents:
Amortització i venciment dels valors: segons condicions d'emissió reflectides en el Fullet i estipulades en l'escriptura de constitució del fons.
Interessos: segons condicions d'emissió reflectides en el Fullet i estipulades en l'escriptura de constitució del fons.
Qualificació creditícia: la qualificació assignada als bons que pertanyen a aquesta sèrie/tram (indiqueu-los) és (indiqueu-la).
En tot cas, el present aval vencerà el (data) o següent dia hàbil.
Qualsevol modificació del període de vigència de les obligacions a càrrec del fons derivades dels bons que pertanyen a la/les sèrie/tram/s avalat/s o de qualsevol circumstància amb transcendència en l'exigibilitat de l'aval, no produirà efectes front a la Generalitat de Catalunya, que quedarà obligada en els estrictes termes previstos en aquest document, llevat que concorri el consentiment exprés abans de l'esmentada alteració per part del Govern de la Generalitat de Catalunya.
L'efectivitat de l'aval atorgat mitjançant el present document queda condicionada a (i) la verificació i registre en la Comissió Nacional del Mercat de Valors del Fullet informatiu del fons (el "Fullet"); (ii) l'atorgament de l'escriptura de constitució del fons; i (iii) la remissió de la documentació mencionada en el primer paràgraf de l'apartat vuitè d'aquest document al Departament d'Economia i Finances de la Generalitat de Catalunya.
Es procedirà a l'execució de l'aval quan, en una data de pagament, els fons disponibles en el compte de Tresoreria (tal com es defineixen aquests conceptes en el Fullet) no siguin suficients per atendre el pagament de les obligacions derivades dels bons corresponents al/a/les sèrie/tram/s avalat/s en concepte d'interessos i/o de principal.
A aquests efectes, l'obligació de pagament del principal serà la quantitat meritada de principal per amortització dels Bons corresponents a la/les sèrie/tram/s avalat/s (tal com es defineix aquest concepte en el Fullet).
L'esmentat requeriment caldrà que s'acompanyi de la certificació de l'entitat que actuï d'agent financer sobre els saldos disponibles a l'esmentada data en el compte de Tresoreria i en el/s compte/s de cobraments (tal com es defineixen aquestes expressions en el Fullet).
El Departament d'Economia i Finances procedirà al desembossament de les quantitats requerides en virtut de cada execució d'aquest aval mitjançant el seu abonament en el compte de Tresoreria del fons, en el termini màxim de tres mesos comptats a partir de la data en què la corresponent quantitat calia que hagués estat pagada als titulars dels bons.
No obstant això, la societat gestora, en nom del fons, podrà arbitrar mecanismes per abonar als titulars dels bons de la/les sèrie/tram/s avalat/s la totalitat o part de l'import de l'obligació de pagament assumida pel present aval en la seva mateixa data de venciment, corresponent al propi fons suportar, si escau, el cost derivat del mecanisme esmentat.
La prestació i l'atorgament del present aval meritarà una comissió del 0%.
La societat gestora haurà de trametre al Departament d'Economia i Finances: (i) còpia de la/les carta/es on consti la qualificació creditícia provisional i, quan hagi estat emesa, de la definitiva dels bons de la/les sèrie/tram/s avalat/s concedida per, almenys, una agència de qualificació reconeguda per la Comissió Nacional del Mercat de Valors, (ii) una certificació de la/les entitat/s cedent/s assenyalaran que els actius cedits al fons reuneixen les condicions del conveni marc i (iii) un exemplar del Fullet, del qual se'n farà com a mínim una versió en llengua catalana.
La societat gestora haurà de comunicar al Departament d'Economia i Finances en cada data de pagament dels bons de la/les sèrie/tram/s avalat/s, el saldo viu de cada sèrie/tram avalat.
El reintegrament dels imports disposats amb càrrec a l'aval es realitzarà en cadascuna de les següents dates de pagament (segons es defineix aquest concepte en el Fullet), i es farà amb càrrec als fons disponibles i als fons disponibles per amortització (segons es defineixen aquests conceptes en el Fullet), ocupant els mateixos llocs en l'ordre de prelació que tinguessin el pagament dels interessos meritats i l'amortització del principal dels bons de la/les sèrie/tram/s avalat/s conforme a l'ordre de prelació de pagaments del fons.
El director general de Política Financera i Assegurances del Departament d'Economia i Finances comunicarà el present aval a la societat gestora, als efectes de notificar la garantia de la Generalitat de Catalunya.
Així mateix, lliurarà i rebrà en representació de l'avalista les comunicacions i declaracions a què doni lloc la present garantia, dictarà les resolucions necessàries per al seu aclariment i efectuarà tots els actes que calguin per a l'execució de l'aval.